Filippus prins, hertogi af Edinborg og eiginmaður Elísabetar Englandsdrottningar, dvelur enn á sjúkrahúsi Játvarðar VII í London þar sem hann var lagður inn á miðvikudaginn eftir að hafa fundið fyrir vanlíðan dagana á undan. Það er mat lækna prinsins, sem verður 100 ára í júní, að hann þurfi á eftirliti og hvíld að halda.
Filippus prins, hertogi af Edinborg, eiginmaður Elísabetar Bretadrottningar, hefur verið lagður inn á sjúkrahús í Lundúnum. Í tilkynningu frá hirðinni segir að innlögnin sé að læknisráði og í varúðarskyni vegna vanlíðunar í nokkra daga.
Elísabet Englandsdrottning og Filippus prins voru bólusett við kórónuveirunni í dag og eru þar með komin í hóp um einnar og hálfrar milljónar Breta sem hafa þegið fyrri bólusetninguna.
Breska ríkisútvarpið BBC hyggst hefja rannsókn á því hvort Díana heitin, prinsessa af Wales, hafi verið ginnt til að koma í frægt viðtal við fréttamanninn Martin Bashir í fréttaskýringaþættinum Panorama árið 1995. Þetta var ákveðið í kjölfar fullyrðinga Charles Spencer jarls, bróður Díönu, um að Bashir hefði lagt fram fölsuð gögn sem áttu að sýna að háttsettir starfsmenn bresku hirðarinnar hefðu fengið greitt fyrir að njósna um Díönu og hefði þannig unnið hana á sitt band.
Bókar um hertogahjónin af Sussex, þau Harry Bretaprins og Meghan var víða beðið með talsverðri eftirvæntingu þegar hún kom út í dag. Væntingar voru um að í bókinni yrði hulunni svipt af einkalífi hjónanna og hvað olli því að þau eru nú hornreka í bresku konungsfjölskyldunni. Í breskum fjölmiðlum eru skiptar skoðanir um hvort bókin sé sú opinberun sem vænst var, en þar kemur þó ýmislegt fram um hjónin sem ekki hefur verið greint frá áður.
Ljósmynd sem sýnir Ghislaine Maxwell fyrrverandi kærustu bandaríska barnaníðingsins Jeffrey Epstein og bandaríska leikarann Kevin Spacey í svokölluðum krýningarsal í Buckingham-höll þykir sanna enn fremur náið samband Andrésar Bretaprins við Epstein og aðila honum tengda.
Elísabet Englandsdrottning fagnaði opinberum afmælisdegi sínum í dag. Í tilefni af því var gengin skrúðganga við Windsor kastala þar sem drottningin hefur haldið til frá því að COVID-19 faraldurinn braust út, en hátíðahöld voru nokkuð hófstilltari en venja er vegna faraldursins.
Þau voru kölluð ferskur andblær. Andlit nútíma konungdæmis, táknmynd þess að breska konungsfjölskyldan væri í takt við breyttan tíðaranda. Nú eru þessar fyrrum vonarstjörnur deyjandi heimsveldis hornreka í frægustu fjölskyldu heims. Líf hertogahjónanna af Sussex, þeirra Harry og Meghan, hefur tekið stefnu sem engan hefði órað fyrir þegar brúðkaupsklukkurnar í kapellu heilags Georgs í Windsor hringdu á sólríkum maídegi fyrir sléttum tveimur árum.
Harry Bretaprins og Meghan Markle mega ekki nota nafnið Sussex Royal, eða konungsfjölskyldan af Sussex, á nýja góðgerðarstofnun sína. Engin önnur en drottningin sjálf, Elísabet, meinar þeim þetta að sögn breska dagblaðsins Daily Mail.
Saksóknari í New York segir Andrés Bretaprins hafa verið allt annað en hjálplegan í rannsókn embættisins á máli Jeffrey Epsteins. Yfirlýsing saksóknarans stangast á við fyrri yfirlýsingar prinsins, sem hefur sagst boðinn og búinn að veita allar upplýsingar um Epstein heitinn, sem grunaður var um mansal og brot gegn stúlkum undir lögaldri.
Harry Bretaprins kveðst dapur yfir aðdraganda þess að hann og eiginkona hans Meghan Markle urðu að gefa eftir konunglega titla sína sem hertoginn og hertogaynjan af Sussex.
Elísabet Bretadrottning hefur fallist á tillögu Harry prins og Meghan Markle um að þau segi sig frá öllum konunglegum skyldum sínum. Elísabet segist hafa fullan skilning á ákvörðun þeirra en hún hefði þó kosið að hafa þau áfram innan konungsfjölskyldunnar.
Meghan Markle, eiginkona Harrys prins, hefur samið við Disney um að lesa inn á teiknimynd sem er í framleiðslu. Í staðinn mun Disney greiða þóknun í söfnun fyrir villta fíla sem ber yfirskriftina Fílar án landamæra.
Meghan Markle, hertogaynja af Sussex og eiginkona Harrys Bretaprins, er snúin aftur til Kanada. Þar ætlar hún að vera með átta mánaða gömlum syni þeirra, Archie. Á meðan reynir starfsfólk bresku konungshirðarinnar að finna lausn á þeim vanda sem konungsfjölskyldan stendur frammi fyrir eftir að Harry og Meghan tilkynntu að þau vilji losna undan opinberum skyldum.
Öll dagblöð í Bretlandi leggja forsíður sínar í dag undir nýjustu tíðindi af Harry prinsi og Meghan hertogaynju, eiginkonu hans. Þau tilkynntu í gær að þau ætluðu að segja sig frá konunglegum embættisskyldum sínum og verða fjárhagslega sjálfstæð.
Harry Bretaprins og Meghan Markle, hertogaynjan af Sussex, leituðu ekki ráða hjá neinum í bresku konungsfjölskyldunni áður en þau opinberuðu það að þau hefðu ákveðið að segja sig frá embættisskyldum sínum innan bresku krúnunnar.
Harry Bretaprins og eiginkona hans Meghan Markle hafa tilkynnt að þau ætli sér að segja sig frá opinberum embættisskyldum innan bresku konungsfjölskyldunnar.
Nauðsynlegt er að rannsaka þátt Andrésar Bretaprins í máli Jeffreys Epstein, segir fyrrverandi dómsmálaráðherra Bretlands. Lögmaður hluta stúlknanna sem Epstein er sakaður um að hafa beitt kynferðisofbeldi segir ljóst að prinsinn og Epstein hafi skipst á einhverju fleiru en orðum.
Eftir að bandaríski auðmaðurinn Jeffrey Epstein var dæmdur 2008 fyrir hórmang með stúlku undir lögaldri komst fljótt í hámæli að einn vina hans var Andrés Bretaprins. Þetta rifjaðist upp í sumar þegar Epstein var ákærður fyrir hórmang og kynferðislega misnotkun stúlkna undir lögaldri.
Það er sjaldan lognmolla í kringum bresku konungsfjölskylduna og síðasta vika var engin undantekning á því. Harry Bretaprins og eiginkona hans, Meghan Markle, hafa verið áberandi í fréttum og stríð þeirra við slúðurblöð Bretlands virðist engan enda ætla að taka.
Meghan Markle, eiginkona Harry Bretaprins, verður afar góð prinsessa segir Donald Trump Bandaríkjaforseta og telur hann að Boris Johnson gæti sómt sér vel í embætti forsætisráðherra Bretlands.